**GRADSKA TRŽNICA d.o.o.**, kao suorganizator manifestacije „ADVENT U VARAŽDINU 2019“, temeljem Ugovora o poslovnoj suradnji Turističke zajednice Grada Varaždina i Gradske tržnice d.o.o.,

objavljuje

**JAVNI POZIV**

**zainteresiranim ugostiteljima za zakup ugostiteljskih objekata u vremenu od 29. studenog 2019. do 12. siječnja 2020. uz LEDENI PARK na Starom gradu u Varaždinu.**

1. **Zainteresiranim ugostiteljima se nudi:**
	1. Zakup 2 (dvije) prodajne kućice dimenzije 2,5 x 4 metra s terasom površine 50 m2
	2. Početna cijena iznosi 7.000,00 kn + PDV
	3. U cijenu je uključen sekundarni električni priključak te postavljanje prigodnih stolova (stajačica) na terasu
	4. Sukladno Zaključku gradonačelnika od 11. srpnja 2019. godine o naplati električne energije i korištenju postojećih mjernih priključnih mjesta te električnih ormarića raspoložive instalirane snage radi održavanja programa 'Advent u Varaždinu 2019. godine' svi su zakupnici dužni jednokratno uplatiti paušal za potrošnju električne energije:
* Štandovi, kućice i šatori do 1 kw 10,00 kn/dan
* Štandovi, kućice i šatori od 1 do 2 kw 20,00 kn/dan
* Štandovi, kućice i šatori od 2 do 3 kw 30,00 kn/dan
* Štandovi, kućice i šatori od 3 do 4 kw 40,00 kn/dan
* Štandovi, kućice i šatori od 4 do 5 kw 50,00 kn/dan
* Štandovi, kućice i šatori od 5 do 7 kw 70,00 kn/dan
* Štandovi, kućice i šatori od 7 do 10 kw 100,00 kn/dan
* Štandovi, kućice i šatori od 10 do 15 kw 150,00 kn/dan
* Štandovi, kućice i šatori preko 15 kW 150,00 kn/dan, plus 10 kn/dan za svaki dodatni kW
* Promotivne akcije, prezentacije i drugi programi 500,00 kn/dan

 (u navedene cijene uračunati je PDV)

1. **Prijave se podnose najkasnije do 10. studenog 2019. godine do 12 sati u Upravu Gradske tržnice d.o.o., Augusta Šenoe 12, 42000 Varaždin, ili poštom na navedenu adresu do navedenog datuma.**
2. **Ponuda treba sadržavati:**
	1. Ispunjenu **Prijavnicu za ugostitelje** koja je sastavni dio ovog poziva, a koja se može preuzeti s web stranice www.varazdinskiplac.hr ili u Upravi Gradske tržnice d.o.o. (Augusta Šenoe 12, Varaždin) radnim danom od 7 do 15 sati

3.2 Ispunjeni obrazac – **Korištenje električne energije** (U.O. za komunalni sustav i urbanizam) koji je sastavni dio ovog poziva, a koji se može preuzeti s web stranice [www.varazdinskiplac.hr](http://www.varazdinskiplac.hr) ili u Upravi Gradske tržnice d.o.o. (Augusta Šenoe 12, Varaždin) radnim danom od 7 do 15 sati

3.3. Za tvrtke /izvadak iz sudskog registra

3.4. Za obrte/izvadak iz obrtnog registra, obrtnica ili rješenje o upisu u obrtni registar

3.5. Kopiju osobne iskaznice ovlaštene osobe

3.6. Potvrdu Grada Varaždina da ne postoje dugovanja prema Gradu Varaždinu

3.7. Potvrdu Porezne uprave o nepostojanju duga prema Poreznoj upravi

3.8. Potvrdu Gradske tržnice d.o.o. o nepostojanju dugovanja prema Gradskoj tržnici

* **Traženi dokumenti (točke 3.3.- 3.8.) ne smiju biti stariji od 30 dana**
1. **Broj ugostiteljskih kućica je ograničen na 2 (dva) prodajna mjesta.**

Gradska tržnica d.o.o. zadržava pravo odabira ugostitelja, kao i određivanja pozicije ugostitelja na prostoru održavanja manifestacije, pri čemu nije dužna davati posebna obrazloženja i pri svemu tome ne snosi nikakvu odgovornost prema zakupnicima prostora. Gradska tržnica d.o.o. sa svakim odabranim ugostiteljem sklopit će Ugovor o zakupu prodajnog prostora.

Ukoliko će biti više ponuđača za pojedino prodajno mjesto, prednost će imati oni zakupnici koji će ponuditi višu cijenu zakupa prostora (ali ne manju od početne cijena zakupa), te također koji će svojom ugostiteljskom ponudom i prigodnim dodatnim programom doprinijeti dodatnom ugođaju i kvaliteti cjelokupne manifestacije.

1. **Ugostitelji su dužni svoje izlaganje i prodaju uskladiti sa zakonskim propisima RH**

- posebno sa Zakonom o trgovini, Zakonom o trošarinama, Zakonom o porezu na dodanu vrijednost te Zakonom o ugostiteljskoj djelatnosti.

Zakupnik potvrđuje da je posebno upozoren od Zakupodavca da mu je dozvoljena prodaja trošarinskih proizvoda samo ako ispunjava uvjete propisane posebnim propisima u odnosu na obavljanje djelatnosti trgovine, izdavanje

računa, kao i uvjete propisane posebnim propisima koji se na bilo koji način odnose na trošarinske proizvode. U slučaju da Zakupnik, unatoč primljenom upozorenju, počini prekršaj iz Zakona o trošarinama, a Zakupodavcu zbog toga bude naloženo plaćanje neke novčane kazne, Zakupnik se obvezuje nadoknaditi Zakupodavcu puni iznos plaćene novčane kazne.

1. **Odabir ugostitelja za sudjelovanje na manifestaciji obavit će se do 15. studenog 2019. godine.**

Zakupnik je dužan cjelokupan iznos najma prostora uplatiti po potpisivanju Ugovora, **najkasnije do 20. studenog 2019. godine.**

1. **Prijave se (s naznakom „LEDENI PARK“ - zakup prodajnih mjesta“) dostavljaju:**
* osobno: Gradska tržnica d.o.o., Augusta Šenoe 12, 42000 Varaždin, radnim danom od 7 do 15 sati
* poštom: Gradska tržnica d.o.o., Augusta Šenoe 12, 42000 Varaždin

Nepotpune prijave, te prijave koje dođu nakon određenog roka neće se uzimati u obzir.